《风入松》
元代·袁易

彩鳌仙乐响空明。前度凤来迎。月圆月缺年年事，是今番、特地关心。

五夜重判烂醉，三分尚有馀春。

玉壶寒沁一天星。车马气如云。笼纱竞逐香尘暗，笑幽人、门掩花阴。

未见山中历日，梦中池草先青。

作者简介：（1262—1306）平江长洲人，字通甫。力学不求仕进。辟署石洞书院山长，不就。居吴淞具区间，筑堂名静春。聚书万卷，手自校雠。有《静春堂诗集》。